বিশ্বকাপে ভারতের বিপক্ষে বাংলাদেশের ম্যাচ নিয়ে নানা অভিযোগ রয়েছে। বাংলাদেশের সমর্থকরা মনে করনে এই ম্যাচে আইসিসি কারচুপি করে ভারতকে জিতিয়ে দিয়েছে। তাই তো বাংলাদেশ-ভারত ক্রিকেট মানে এখন ভিন্ন কিছু। বিজয়ও এমনটাই মনে করছেন। তিনি বলেছেন, ‘আমরা জানতাম বিশ্বকাপের পর ভারতের বিপক্ষে কোনো ম্যাচ কিংবা সিরিজ এলে আলাদা একটা দ্বৈরথ সৃষ্টি হবে। আলাদা উত্তেজনা সৃষ্টি হবে। আমি মনে করি, এটা প্রত্যেক খেলোয়াড়ের জন্য ভাল সুযোগ, যদি সে পারফরম্যান্স করতে পারে। আমাদের সবার জন্য এটা বড় একটা চ্যালেঞ্জ। কারণ ভারতের মতো দল আমাদের দেশে আসছে। ভাল খেলতে পারলে দলের র‌্যাংকিংও বাড়াবে, সঙ্গে নিজেদের ফোকাসটাও বাড়িয়ে নেওয়ার সুযোগ থাকবে।’